નાયબ મુખ્યમંત્રી નીતિન પટેલે કહ્યું કે, ‘રાજ્યમાં પહેલીવાર આવી કપરી સ્થિતિ આવી છે. 44 તાલુકાઓમાં માત્ર 125mm જેટલો જ વરસાદ થયો છે જેથી અત્યારથી જ મોટું જળસંકટ ઉભું થયું છે. તો નર્મદાના ઉપરવાસમાં પણ ખૂબ ઓછો વરસાદ હોવાના કારણે સરદાર સરોવર ડેમમાં પણ પાણીની આવક ઓછી છે.’ ગાંધીનગર ખાતે મંગળવારના રોજ મુખ્યમંત્રી રુપાણીની આગેવાનીમાં ચોમાસા અંગે રીવ્યુ મીટિંગ મળ્યા બાદ નીતિન પટેલે પત્રકાર પરિષદ સંબોધી હતી. આ બેઠકમાં જુદા જુદા વિભાગના પ્રધાનો અને અધિકારીઓ હાજર રહ્યા હતા.